**Οδηγίες για το διδάσκοντα.**

**Μάθημα: Μηχανές Εσωτερικής Καύσης**

**Ενότητα: Θεωρητική λειτουργία 4-χρονου βενζινοκινητήρα**

**Χρόνος διδασκαλίας: 45 λεπτά**

**Βασικές έννοιες και μεγέθη: κινητήρας, ΜΕΚ, βενζινομηχανή**

**Περιγραφή:**Το σενάριο αυτό αποσκοπεί να λειτουργήσει επικουρικά στη διδασκαλία της ενότητας.

Βασίζεται στο διδακτικό μοντέλο: **Κατάκτησης της γνώσης**

Οι φάσεις του διδακτικού μοντέλου είναι:

1. ΕΙΣΑΓΩΓΗ – ΠΡΟΣΑΝΑΤΟΛΙΣΜΟΣ: όπου οι μαθητές έρχονται σε επαφή με το αντικείμενο της ενότητας αλλά και με τους διδακτικούς στόχους
2. ΠΑΡΟΥΣΙΑΣΗ ΤΟΥ ΘΕΜΑΤΟΣ: Παρουσιάζεται το θεωρητικό μέρος της ενότητας
3. ΕΝΔΙΑΜΕΣΗ ΑΞΙΟΛΟΓΗΣΗ: Οι μαθητές εκτελούν δραστηριότητες αξιολόγησης για να ελέγξουν τη μαθησιακή τους πρόοδο και αν έχουν κατακτήσει τους διδακτικούς στόχους της ενότητας.
4. ΕΝΙΣΧΥΤΙΚΗ ΔΙΔΑΣΚΑΛΙΑ: Όσοι από τους μαθητές αποτυγχάνουν στην ενδιάμεση αξιολόγηση, μελετούν ένα επιπλέον υλικό που τους δίνεται. Σε αυτή τη φάση οι μαθητές αυτοί μπορούν να δουλέψουν σε ομάδες μαζί με κάποιον από τους μαθητές που ολοκλήρωσαν με επιτυχία την ενδιάμεση αξιολόγηση.
5. ΕΦΑΡΜΟΓΗ ΤΕΛΙΚΗΣ ΑΞΙΟΛΟΓΗΣΗΣ: Οι μαθητές εκτελούν δραστηριότητες αξιολόγησης για να ελέγξουν τη μαθησιακή τους πρόοδο και αν έχουν κατακτήσει τους διδακτικούς στόχους της ενότητας.

Διδακτικοί Στόχοι:

1. Ως προς τη Γνώση: Να είναι σε θέση να ορίσουν την έννοια του χρόνου λειτουργίας ενός κινητήρα.
2. Ως προς τη Γνώση: Να εξηγούν και να περιγράφουν τον τρόπο λειτουργίας ενός βενζινοκινητήρα.
3. Ως προς τη Γνώση: Να συνθέτουν πληροφορίες & να αναγνωρίζουν σε ποιο χρόνο βρίσκεται ένας κινητήρας.
4. Ως προς τις Στάσεις: Να είναι ικανοί να ελέγχουν τη μαθησιακή τους πρόοδο.